b'\n_START_ARTICLE_\nBitka za Fojnicu 1993.\n_START_SECTION_\nPrije bitke\n_START_PARAGRAPH_\nNa prvim demokratskim izborima u BiH, u op\xc4\x87ini je pobjedio HDZ. Ve\xc4\x87inu op\xc4\x87ine je na po\xc4\x8detku kontrolirao HVO, ali je sam gradi\xc4\x87 i hrvatska sela na sjeveru i zapadu op\xc4\x87ine kasnije zauzela ABiH. _NEWLINE_Velikosrpska agresija 1992. godine zaobi\xc5\xa1la je fojni\xc4\x8dku op\xc4\x87inu i vjerovalo se da je ovdje oaza mira. U postrojbama fojni\xc4\x8dkoga HVO-a bili su i mnogi Muslimani-Bo\xc5\xa1njaci. Prividno je bilo dobro. Ispod su tinjale napetosti i pripremana izdaja saveznika. _NEWLINE_Premda u po\xc4\x8detku se zajedno brane od velikosrpskog agresora, dio bo\xc5\xa1nja\xc4\x8dkog vodstva imalo je zadnje namjere. Dolazak bo\xc5\xa1nja\xc4\x8dkih kadrova KOS-a JNA podrijetlom iz Sand\xc5\xbeaka, i uklanjanje svih koji su bili za suradnju s Hrvatima, zna\xc4\x8dio je po\xc4\x8detak prekretnice u odnosima. KOS-ovci su stvorili utjecajni lobby preko koga je KOS sna\xc5\xbeno utjecao na muslimane u BiH, galvanizirane jugoslavenstvom. Prije rata bo\xc5\xa1nja\xc4\x8dki KOS-ovci pratili su aktivnosti oko osnivanja HDZ, preko razvijenih obiteljskih i profesionalnih veza pratili formiranje prvih postrojbi ZNG-a, njihovo naoru\xc5\xbeavanje, planove uporabe tih postrojbi, aktivnostima HDZ-a i tamo\xc5\xa1njeg kriznog sto\xc5\xbeera na obrambenim pripremama, nepoznata udjela u naoru\xc5\xbeavanju pobunjenih Srba te poslije u agresiji na Hrvatsku 1991. i 1992. dotad obavje\xc5\xa1tajno (aktivnosti protiv hrvatske vlasti poput snimanja filma, sli\xc4\x8dnog onom kakav je napravljen sa Martinom \xc5\xa0pegeljem) i bojno aktivnim na rati\xc5\xa1tima po Hrvatskoj, situacija postaje sve gora. Da bi odanost Bosni i Hercegovini i tobo\xc5\xbenji pad u srpsku nemilost bio uvjerljiviji, plasiraju informacije da su u prijelaznom razdoblju skrivali se od JNA zbog stvaranja patriotske lige. Novi ljudi u bo\xc5\xa1nja\xc4\x8dkom oru\xc5\xbeanom vodstvu stvaraju napetosti s Hrvatima kojih nije bilo. Premda je uskopaljski kraj preplavljen kao posljedica srpske agresije i naru\xc5\xa1avanja demografske strukture uslijed velikog hrvatskog izbjegli\xc5\xa1tva i dolaska na ovo podru\xc4\x8dje iznimno velikog broja Muslimana protjeranih od Srba. Dotada\xc5\xa1nji pitomci Ace Vasiljevi\xc4\x87a postaju vode\xc4\x87i u ABiH i strana\xc4\x8dkoj vojsci SDA Patriotskoj ligi. _NEWLINE_Doga\xc4\x91aji prije sukoba potvr\xc4\x91uju da je ciljano uklonjeno zapovjedno osoblje ABiH koje je htjelo sura\xc4\x91ivati s HVO. Nakon sukoba 23. listopada 1992. godine kod Prozora, kad su pripadnici Armije BiH iz zasjede kod sela Dobro\xc5\xa1in ubili \xc4\x8detvoricu pripadnika HVO-a, ramskim postrojbama Armije BiH u pomo\xc4\x87 su krenule postrojbe iz Konjica, Jablanice i Uskoplja. Me\xc4\x91utim, pripadnici Armije BiH iz ramskih sela Lapsunj, Lug, Varvara i Kova\xc4\x8devo Polje odbili su zapovijed Muharema \xc5\xa0abi\xc4\x87a da napadnu HVO i polo\xc5\xbeili su oru\xc5\xbeje._NEWLINE_25. velja\xc4\x8de Sefer Halilovi\xc4\x87 u \xe2\x80\x9eDirektivi za obranu suvereniteta i integriteta BiH napisanoj 25. velja\xc4\x8de 1992.\xe2\x80\x9c kao primarni cilj Patriotske lige odredio \xe2\x80\x9cza\xc5\xa1titu muslimanskog naroda\xe2\x80\x9d, ne spominju\xc4\x87i Hrvate i \xe2\x80\x9co\xc4\x8duvanje integriteta i cjelovitosti BiH\xe2\x80\x9d. Me\xc4\x91u neprijateljske snage uvrstio je \xe2\x80\x9csnage SDS-a\xe2\x80\x9d, ali i \xe2\x80\x9cekstremne snage HDZ-a\xe2\x80\x9d, premda je jo\xc5\xa1 uvijek bio upitan opstanak Hrvatske, kako su pokazali srpski protunapadi u Hrvatskoj nakon Operacije Maslenica, a kamoli nekakvo ugro\xc5\xbeavanje muslimanskog naroda. _NEWLINE_25. svibnja 1992. Sefer Halilovi\xc4\x87 postavljen je za zapovjednika Republi\xc4\x8dkog sto\xc5\xbeera Teritorijalne obrana BiH, pod \xc4\x8dijim zapovjedni\xc5\xa1tvo je transformirana u Armiju BiH, a uskoro je imenovan na\xc4\x8delnikom Glavnog sto\xc5\xbeera Armije RBiH i \xc4\x8dlanom krnjeg Ratnog predsjedni\xc5\xa1tva RBiH. Na diskusijama muslimanskog vodstva sudjelovao u stvaranju plana za naseljavanje muslimanskih prognanika na podru\xc4\x8dja sredi\xc5\xa1nje Bosne i sjeverne Hercegovine gdje su Hrvati ve\xc4\x87ina. U tom pravcu inicirao i sproveo plan dovo\xc4\x91enja velikog broja muslimana u La\xc5\xa1vansku dolinu nakon pada Jajca i ostalih dijelova BiH._NEWLINE_20. listopada 1992. stvorili su se vojni preduvjeti za agresiju na Hrvate jer je rastu\xc4\x87i broj vojno sposobnih muslimanskih izbjeglica prido\xc5\xa1lih ovamo bio organiziran, naoru\xc5\xbean i uvje\xc5\xbeban za ofenzivne operacije. Nikad nije obja\xc5\xa1njeno za\xc5\xa1to takav borbeni motiv nisu imali za braniti svoje domove od Srba. Mud\xc5\xbeahedini, pripadnici ABiH i naoru\xc5\xbeani izbjeglice bili su ubacivani u klju\xc4\x8dna sela u skupinama od po tri, \xc4\x8detiri \xc4\x8dovjeka. Uba\xc4\x8deni ljudi skrivani su po muslimanskim domovima ili po d\xc5\xbeamijama. Potkraj 1992. ABiH rasporedila je ve\xc4\x87i broj svojih borbenih brigada na klju\xc4\x8dne to\xc4\x8dke du\xc5\xbe dolina La\xc5\xa1ve, Kozice i Lepenice u sredi\xc5\xa1njoj Bosni._NEWLINE_Listopada i studenoga 1992. izvjesno je bilo da su Muslimani dr\xc5\xbeali tri velike tvornice oru\xc5\xbeja. Pod oru\xc5\xbejem su imali do 70 tisu\xc4\x87a ljudi u Sarajevskoj i Tuzlanskoj oblasti. General HV Antun Tus primijetio je to, izjaviv\xc5\xa1i na televiziji i da mu je nejasno bo\xc5\xa1nja\xc4\x8dko nepoduzimanje ve\xc4\x87ih operacije, nego je sve spalo na HVO. Tusove tvrdnje poslije je potvrdio general Stipeti\xc4\x87 svjedo\xc4\x8denjem da sa strane Tuzlanskog korpusa u to vrijeme nisu ni\xc5\xa1ta reagirali, premda je dogovorio s njima oslobodila\xc4\x8dku operaciju gdje bi HV napravio mostobran i po\xc5\xa1ao ka Tuzli, a s tuzlanske strane trebao je po\xc4\x87i napad na VRS koji uop\xc4\x87e nije poduzet pa je prekinuo ve\xc4\x87 zapo\xc4\x8detu operaciju. Bo\xc5\xa1njaci su masovno napu\xc5\xa1tali isto\xc4\x8dnu i sredi\xc5\xa1nju Bosnu. Kod Hrvata je to izazivalo srd\xc5\xbebu, jer je sav teret obrane pao na Hrvate, dok su bo\xc5\xa1nja\xc4\x8dki vojno sposobni mu\xc5\xa1karci odlazili dalje. Zbog toga je nakon nakon izvjesnog vremena napravljen filter gdje su propu\xc5\xa1tali dalje samo \xc5\xbeene i djecu, a vojno sposobne mu\xc5\xa1karce zadr\xc5\xbeavali u detencijskim centrima. _NEWLINE_17. prosinca 1992. Narodna skup\xc5\xa1tina Republike Srpske donijela je Deklaraciju o zavr\xc5\xa1etku rata u kojoj "zaklju\xc4\x8duje da je etni\xc4\x8dko-vjerski rat u biv\xc5\xa1oj BiH za Republiku Srpsku zavr\xc5\xa1en i da je srpski narod obranio svoju samostalnu i suverenu dr\xc5\xbeavu \xe2\x80\x93 Republiku Srpsku". Susret s Karad\xc5\xbei\xc4\x87em 15. sije\xc4\x8dnja 1993. pokazao je dublje razloge srpske odluke. Doga\xc4\x91aj je evidentni nastavak politike. Godinu i pol prije, prije osamostaljenja Hrvatske i Slovenije, 17. svibnja 1991. godine sastali su se srpsko i muslimansko vodstvo u BiH. Alija Izetbegovi\xc4\x87 je ponudio Radovanu Karad\xc5\xbei\xc4\x87u podjelu BiH na tom sastanku. Dva dana zatim Karad\xc5\xbei\xc4\x87 je izvijestio Slobodana Milo\xc5\xa1evi\xc4\x87a o prijedlogu._NEWLINE_Nerazumna agresivna politika vodstva ABiH ne mo\xc5\xbee se ni\xc4\x8dim objasniti. S obzirom na situaciju na terenu, nije bilo nikakva razloga za napad. Hrvati su primili muslimanske izbjeglice, olak\xc5\xa1av\xc5\xa1i muslimanskoj vojsci borbe protiv Srba bez straha za odmazdu nad njihovim obiteljima. Namjesto koncentriranja snaga ABiH za koncentrirani napad prema Donjem Vakufu, gdje je boji\xc5\xa1nica prema agresorskoj Republici Srpskoj bila tek nekih desetak kilometara, ABiH je potro\xc5\xa1ila i raspr\xc5\xa1ila snage za stvaranje nove, dotad nepostoje\xc4\x87e crte boji\xc5\xa1nice prema Hrvatima duge preko pedeset kilometara. Nepotrebni rat samo je zamorio dva dotada\xc5\xa1nja saveznika i dao tako potrebni predah srpskom agresoru. _NEWLINE_Sije\xc4\x8dnja 1993. sro\xc4\x8den je nelogi\xc4\x8dni Vance-Owenov plan koji je honorirao agresiju, nacionalnu ve\xc4\x87inu jednog naroda stavio u ve\xc4\x87insku jedinicu drugog naroda i obrnuto. Premda se naga\xc4\x91a da je sastavljen da bi izazvao sukobe,  kod ljudi dobre namjere to se ne bi dogodilo i nikakve podvale ne bi ih zavadile._NEWLINE_Muslimani su se u me\xc4\x91uvremenu naoru\xc5\xbeali, i to u dobroj mjeri uz pomo\xc4\x87 Hrvata. Napad na Uskoplje je bio radi dobivanja vremena da sredi\xc5\xa1nju Bosnu rije\xc5\xa1e vojni\xc4\x8dki da bi budu\xc4\x87a provincija 10 za njih bila prihvatljivija, \xc5\xa1to je kako je sada ve\xc4\x87 sasvim sigurno \xe2\x80\x93 bez Hrvata u njoj. Me\xc4\x91unarodna zajednica blagonaklono je gledala na ofenzivu ABiH na Hrvate sredi\xc5\xa1nje Bosne. To  potvr\xc4\x91uje i potpuno pasivna promatra\xc4\x8dka uloga UNPROFOR-a koji se u potpunosti dr\xc5\xbeao po strani sve dok poraz ABiH u ovoj agresiji nije bio sasvim izvjestan,  pa je poduzeo akcije kojom je spa\xc5\xa1avao vojske Muslimana u situacijama kad su trebali biti vojno potu\xc4\x8deni na terenu._NEWLINE_Po Hrvate je u Srednoj Bosni spasonosna je bila organiziranost i ratno iskustvo, no to nije uspjelo u Fojnici, zbog prevelike koncentracije domicilnih Muslimana u gradu i okolici, kao i  izbjeglih i prokrijum\xc4\x8darenih vojno sposobnih osoba u Fojnicu i okolicu, a prije svega zbog politi\xc4\x8dke i vojni\xc4\x8dke naivnosti Hrvata koji su Fojnicu ostavili nebranjenu, nadaju\xc4\x87i se inozemnoj za\xc5\xa1titi. Vance-Owenov plan Hrvatima je dodijelio ovaj kraj. Na \xc5\xa1tetu Hrvata, takva odluka nije se o\xc4\x8digledno dopala onima koji su se dr\xc5\xbeali lukavo po strani uz filozofiju da ovo nije njihov rat ostaviv\xc5\xa1i Srbima, bez ikakva otpora, brojna mjesta u kojima su bili prirodna ve\xc4\x87ina. Umjesto razmi\xc5\xa1ljanja o su\xc5\xbeivotu kao izbjeglica, obrani prostora saveznika koji im je pru\xc5\xbeio uto\xc4\x8di\xc5\xa1te i planiranja kako se vratiti u svoj kraj, isplanirali su kako propust nebranjenjem svog kraja namire na ra\xc4\x8dun Hrvata na ovim prostorima._NEWLINE_U sije\xc4\x8dnju 1993. ABiH poduzela je probnu ofenzivu na Uskoplje. Bo\xc5\xa1nja\xc4\x8dki mediji podjarivali su atmosferu. Stvarali su negativni naboj radi obra\xc4\x8duna s novim "agresorom" HVO-om u La\xc5\xa1vanskoj regiji i Uskoplju. Plasirali su la\xc5\xbene vijesti o boravku 115. brigade HV i VP HV u OZ SB. U sije\xc4\x8dnju su poduzeli napad na Uskoplje, radi \xc4\x8dega su dovukli snage sa boji\xc5\xa1ta okrenutih prema \xc4\x8detnicima, s Visokog, Ilija\xc5\xa1a, Maglaja i Zavidovi\xc4\x87a. Tzv. Zelena legija dobila je zada\xc4\x87u likvidirati kadrove HVO i izvr\xc5\xa1iti atentat na g. Ignjaca i zapovjednika OZ Srednja Bosna. Znali su da je elitna brigada HVO A.B. Bu\xc5\xa1i\xc4\x87 na boji\xc5\xa1nici prema \xc4\x8detnicima, \xc5\xa1to ABIH olak\xc5\xa1ava posao osvajanja, potpunog pora\xc5\xbeavanja i razbijanja snaga HVO. Plasirali su svojem kadru la\xc5\xbenu vijest o navodnom planu HVO djelovanja prema ABIH, gdje je "prva faza Uskoplje i Bugojno, druga N. Travnik i Travnik" i da \xc4\x87e taj zemljovid poslati u \xc5\xbdenevu. Slijed doga\xc4\x91aja bio je da se radilo o planu djelovanja ABIH._NEWLINE_Pored poku\xc5\xa1aja da se do\xc4\x91e do primirja sukob se jo\xc5\xa1 vi\xc5\xa1e rasplamsava, u Bugojnu i drugim gradovima i po selima muslimanski vojnici se otvoreno ukopavaju i u HVO-u shva\xc4\x87aju da ovo nije nikakvi izolirani izgred, nego uvod u pravi rat. Glavni sto\xc5\xbeer OZSB-a zbog toga nare\xc4\x91uje 16. sije\xc4\x8dnja svim postrojbama podi\xc4\x87i borbenu spremnost na najvi\xc5\xa1u razinu, uklju\xc4\x8duju\xc4\x87i i zabranu svih dopusta, prikupljanje i raspore\xc4\x91ivanje privatnog oru\xc5\xbeja, razoru\xc5\xbeavanje i izolaciju Muslimana u redovi\xc2\xacma HVO-a u slu\xc4\x8daju neposluha i ja\xc4\x8danje sigurnosnih mjera u pojedinim hrvatskim selima unutar Operativne zone. Podmukao, neo\xc4\x8dekivan napad ABiH je unio prvu pomutnju u redove HVO, ali pribrali su se i zadr\xc5\xbeali ili vratili izgubljene polo\xc5\xbeaje._NEWLINE_ABiH je plan o protjerivanju Hrvata iz sredi\xc5\xa1nje Bosne nastavila 19. sije\xc4\x8dnja, kad su dijelovi Tre\xc4\x87ega korpusa postavili nadzornu to\xc4\x8dku kod Ka\xc4\x87una, na cesti Busova\xc4\x8da - Kiseljak. Ne uspjev\xc5\xa1i poraziti Hrvate kod Uskoplja pregrupira snage uz dodatnu mobilizaciju 3. korpusa u Zenici, regrutirav\xc5\xa1i \xc4\x8dak i 16-godi\xc5\xa1njake, koja je \xc4\x8dinila ogromnu broj\xc4\x8danu prevagu na strani Muslimana. Budu\xc4\x87i da su ocijenili da definitivno ne mogu preko Makljena i Rame spojiti snage Tre\xc4\x87eg i \xc4\x8cetvrtog korpusa ABiH, pre\xc5\xa1li su na pri\xc4\x8duvni plan B. Plan B je bio udar na prostor u sredi\xc5\xa1njoj Bosni kojeg Hrvati najte\xc5\xbee mogu obraniti. To je prostor na spoju \xc4\x8dak 5 op\xc4\x87ina - Busova\xc4\x8da, Kakanj, Visoko, Kiseljak i Fojnica, \xe2\x80\x9enajslabija karika\xe2\x80\x9c u hrvatskoj obrani ovdje je i raskri\xc5\xbeje putova, strate\xc5\xa1ko raskri\xc5\xbeje kojim se ne samo kontroliraju va\xc5\xbene prometnice nego se njegovim stavljanjem pod kontrolu razdvajaju hrvatski prostori u dolini La\xc5\xa1ve i onaj u dolini Lepenice. Razdvojene postrojbe HVO-a na taj na\xc4\x8din znatno gube snagu u zajedni\xc4\x8dkom djelovanju i prednosti sredi\xc5\xa1njeg zapovijedanja i vo\xc4\x91enja oru\xc5\xbeane borbe. _NEWLINE_O\xc4\x8digledno po dobro pripremljenom scenariju, jednako iznena\xc4\x91uju\xc4\x87e, ABiH tjedan poslije po\xc4\x8detka napada na Uskoplje, 19. sije\xc4\x8dnja s istog prostora ABiH napada Ka\xc4\x87une izme\xc4\x91u Busova\xc4\x8de i Kiseljaka te otvara novi front te su svi dogovori kod Uskoplja sa muslimanske snage ispali obi\xc4\x8dna farsa jer ovdje moraju zaprije\xc4\x8diti svaki prolaz prema Novom Travniku, Travniku i dalje u unutra\xc5\xa1njost. ABiH je po\xc4\x8dinila zlo\xc4\x8dine u hrvatskim selima. Snage 310. brdsko-planinske brigade Fojnica pod zapovjedni\xc5\xa1tvom Nihada Kamenja\xc5\xa1a, ja\xc4\x8dine bataljuna bile su u pri\xc4\x8duvi i uglavnom osiguravale logisti\xc4\x8dku potporu na pravcu Uskoplje/Jablanica/-Fojnica-Ka\xc4\x87uni-Zenica i bile u spremnosti za interveniranje u rajonu Ka\xc4\x87uni._NEWLINE_Istovremeno s napadom na Hrvate u Ka\xc4\x87unima, napali su Hrvate u dijelovima op\xc4\x87ine Fojnica, Kiseljaku i Busova\xc4\x8di. Ubili su hrvatske civile iz tih mjesta, zarobili ih i protjerali, pa je ubrzo ih ovih krajeva ABiH i mud\xc5\xbeahedini protjerali preko 3.000 osoba._NEWLINE_Sastanak predstavnika HVO i ABiH na kojemu je dogovoreno zadr\xc5\xbeavanje dostignutih crta, otvaranje vatre u slu\xc4\x8daju napada druge strane te da se svaki pokret neutralizira vatrom dogovoren je 21. sije\xc4\x8dnja. ABiH se nije dr\xc5\xbeala dogovora. Usprsko zabilje\xc5\xbeenim ogromnim gubitcima ABiH nastavlja borbena djelovanja._NEWLINE_22. sije\xc4\x8dnja napala je ABiH Fojnicu. U sto\xc5\xbeeru Operativne zone HVO Sredi\xc5\xa1nja Bosna, kojom zapovijeda pukovnik Tihomir Bla\xc5\xa1ki\xc4\x87, jednako su iznena\xc4\x91eni razvojem doga\xc4\x91aja ali i odlu\xc4\x8dni da se obrane. _NEWLINE_Dana 23. sije\xc4\x8dnja na\xc4\x8delniku GS HVO Mostar upu\xc4\x87uju izvanredno izvje\xc5\xa1\xc4\x87e sa novim saznanjima oko doga\xc4\x91aja u Uskoplju iz kojeg se vidi da raspola\xc5\xbeu informacijama da je sve isplanirano u sto\xc5\xbeeru ABiH u Sarajevu i na Igmanu a operativno je razra\xc4\x91eno u Zenici od Envera Had\xc5\xbeihasanovi\xc4\x87a, Vehbije Kari\xc4\x87a i Refika Lende. Nagla\xc5\xa1ava se da je podmukli plan usmjeren prema \xc5\xbdenevi sa ciljem da se optu\xc5\xbee Hrvati i HVO. Zbog toga Alija Izetbegovi\xc4\x87 i nije potpisao Vance-Owenov plan o\xc4\x8dekuju\xc4\x87i promjene stanja na terenu. GS HVO Mostar su iz HVO Srednje Bosne upozorili na pregrupiranje i popunu postrojbi kod srpskih snaga \xe2\x80\x9ekoji samo \xc4\x8dekaju napadno djelovanje muslimanskih snaga, pa da uzmu ono \xc5\xa1to su zacrtali\xe2\x80\x9c. _NEWLINE_Sukobi se nastavljaju, broj poginulih svakim danom se uve\xc4\x87ava. Primirja se potpisuju ali mira nigdje.  _NEWLINE_Nakon neuspjeha ofenzive na Uskoplje, klju\xc4\x8dnu to\xc4\x8dku za nadzor srednje Bosne, ABiH prebacila je postrojbe na drugu lokaciju i napala Busova\xc4\x8du i Kiseljak 25. sije\xc4\x8dnja. Oko 8.500 vojnika Armije BiH krenulo je iz pravca Zenice, Visokog, Kaknja i Fojnice na Busova\xc4\x8du. Grad je bio u okru\xc5\xbeenju i blokiran, ali je 1.400 vojnika HVO-a sve to izdr\xc5\xbealo i obranilo grad od napada postrojbi Armije BiH. Dan poslije potpisala je primirje. Nakon sije\xc4\x8danjskih borbi u \xc4\x8detiri sela koje je napao HVO nije vi\xc5\xa1e bilo sukoba sve do travnja._NEWLINE_Nakon neuspjeha kod Uskoplja, bo\xc5\xa1nja\xc4\x8dko vodstvo je preusmjerilo resurse prema susjednim hrvatskim krajevima Srednje Bosne. Napadno djelovanje ABiH trajalo je neprekidno 10 dana i no\xc4\x87i. I pored toga upornom obranom Hrvati Busova\xc4\x8de su uspjeli u najve\xc4\x87em dijelu sa\xc4\x8duvati pradjedovska ognji\xc5\xa1ta od bo\xc5\xa1nja\xc4\x8dke agresije. Naknadno je otkriveno da je cilj ABiH bio zauzeti Busova\xc4\x8du i spojiti se sa snagama iz Visokog, te produ\xc5\xbeiti borbenim djelovanjima prema Kiseljaku i Kre\xc5\xa1evu. Nakon toga je 305. brigada trebala ovladati Fojnicom a ostatak Hrvata sredi\xc5\xa1nje Bosne iz Viteza, Novog Travnika i Travnika, prema tim pretpostavkama, predao bi se i sam. Poslije toga je nestrpljivom Aliji u \xc5\xbdenevu trebalo poslati nove mape kao prilog za korigirani Vance-Owenov plan. Uspjeh hrvatske obrane u Uskoplju, Kiselja\xc4\x8di, Busova\xc4\x8di i drugdje na tom potezu natjeralo je bo\xc5\xa1nja\xc4\x8dkog agresora da ustukne. Zapovjedni\xc5\xa1tvo 3. korpusa ABiH suo\xc4\x8dilo se s ogromnim gubitcima u vlastitim redovima. Procjene idu dotle da je ABiH u sije\xc4\x8danjskom ratu od Uskoplja do Kiseljaka izgubila izme\xc4\x91u tri i pet tisu\xc4\x87a vojnika. Pritisnuta ratnim neuspjehom, krajem sije\xc4\x8dnja donijela je zapovijed o prekidu borbi i pregovorima s HVO prakti\xc4\x8dno priznaju\xc4\x87i privremeni poraz ideje o zauzimanju sredi\xc5\xa1nje Bosne i protjerivanju Hrvata sa ovih prostora. Tome je doprinijela i sna\xc5\xbena diplomatska ofenziva Zagreba. Izvjesno je da je netko za ovu akciju Bo\xc5\xa1njacima-Muslimanima dao rok do kojeg smiju poku\xc5\xa1ati obaviti prljavu osvaja\xc4\x8dku akciju. Neuspjehom u akciji koja se rastegnula cijeli mjesec, premda su imali element iznena\xc4\x91enja napadom na saveznika koji je imao puno povjerenje u njih, premda su imali broj\xc4\x8danu nadmo\xc4\x87, izoliranost protivnika, logisti\xc4\x8dku ograni\xc4\x8denost protivnika, vojne tvornice pod svojim nadzorom, diskretnu terensku pomo\xc4\x87 tobo\xc5\xbee neutralnog unprofora i promatra\xc4\x8da, potporu tre\xc4\x87eg ratnog protivnika - Srba s kojima su o\xc4\x8digledno bili u dogovoru (nenapadanje neza\xc5\xa1ti\xc4\x87enih polo\xc5\xbeaja, topni\xc4\x8dka potpora, prodaja streljiva), diplomatsku potporu, potporu me\xc4\x91unarodnih medija, nisu uspjeli._NEWLINE_Oporavljaju\xc4\x87i se od ogromnih gubitaka, sigurno najve\xc4\x87ih u cijelom ratu od 1992. \xe2\x80\x93 1995., ABiH \xc4\x87e se spremati za sljede\xc4\x87u priliku. Ne\xc4\x87e to biti protiv srpskih snaga jer je registriran prestanak njihovih me\xc4\x91usobnih sukoba i povla\xc4\x8denja snaga ABiH sa viso\xc4\x8dkog, maglajskog, zavidovi\xc4\x87kog i ilija\xc5\xa1kog rati\xc5\xa1ta, \xc5\xa1to je potvrdilo sumnje na srpsko-muslimanski dogovor._NEWLINE_Travnja 1993. sa svojim zemljakom iz Sand\xc5\xbeaka Ejupom Gani\xc4\x87em, sutvorac projekta istjerivanja Hrvata nazo\xc4\x8dio je na sastanku odr\xc5\xbeanom u prostorijama \xc5\xbdeljezare Zenica. Od Envera Had\xc5\xbeihasanovi\xc4\x87a i vrha III. korpusa Armije BiH zatra\xc5\xbeio je neodgodivi napad na HVO, \xc5\xa1to je i bilo._NEWLINE_Posljedica muslimanskih izgreda u Fojnici 24. travnja 1993. bila je 8 \xc5\xbertava u gradu._NEWLINE_Na poziv iz Sarajeva, Muslimani u postrojbama fojni\xc4\x8dkoga HVO-a povla\xc4\x8de se i pomalo se rastakao krhki mir. 3. svibnja 1993. Muslimani su napravili jo\xc5\xa1 jedan ozbiljni incident u fojni\xc4\x8dkoj op\xc4\x87ini. Na planini Zecu oskvrnuli su spomen-kri\xc5\xbe, \xc5\xa1to je ogor\xc4\x8dilo Hrvate katolike, koji su ovaj izgred do\xc5\xbeivjeli kao napadaj na svoju vjeru i na dio svoga hrvatskog identiteta._NEWLINE_U prvoj polovici lipnja ABiH je napala i zauzela Travnik, dok su hrvatske snage dr\xc5\xbeale 2/3 boji\xc5\xa1nice prema Srbima. Nakon zauzimanja, Hrvate je iz tog kraja protjerala._NEWLINE_Lipnja 1993. u fojni\xc4\x8dkom selu Polje \xc5\xa0\xc4\x8ditovo muslimansko-bo\xc5\xa1nja\xc4\x8dke snage po\xc4\x8dinile su ratni zlo\xc4\x8din nad hrvatskim civilima. Ubili su dvije starice koje u napadu Armije BiH nisu pobjegle s ostalim Hrvatima, nego su ostale ku\xc4\x87i. U isto vrijeme u \xc5\xa0\xc4\x8ditovu ubile su muslimansko-bo\xc5\xa1nja\xc4\x8dke snage dvoje Hrvata spaliv\xc5\xa1i ih \xc5\xbeive, tako \xc5\xa1to su im zapalili ku\xc4\x87u. U \xc5\xa0\xc4\x8ditovu su Muslimani spalili filijalnu crkvu Presvetog Srca Isusova zajedno s inventarom._NEWLINE_16. lipnja 1993. Ured obrane HVO-a Uskoplja je zbog u\xc4\x8destalih napada muslimanskih snaga na podru\xc4\x8dju HZ Herceg-Bosne izdao proglas op\xc4\x87oj javnoj mobilizaciji.\n_START_SECTION_\nBitka\n_START_PARAGRAPH_\nFratri i \xc4\x8dasne sestre iz Fojnice poku\xc5\xa1ali su rije\xc5\xa1iti sve dijalogom, pozivali sve strane na razgovor. Predlo\xc5\xbeili su Fojnicu proglasiti sanitetskom zonom, \xc5\xa1to je bio utemeljen zahtjev. Zato \xc5\xa1to je u gradu djelovala Specijalna bolnica za miopati\xc4\x8dna i reumatska oboljenja i Zavod za zbrinjavanje mentalno invalidnih osoba, bio je u skladu sa Statutom UN-a.  _NEWLINE_Hrvati su poku\xc5\xa1ali proglasiti UN mirovnu zonu (ideja generala Mourillona), me\xc4\x91utim, par dana nakon toga je ABiH zauzela gradi\xc4\x87 2.-16. srpnja 1993. Pred kraj hrvatsko-bo\xc5\xa1nja\xc4\x8dkog sukoba, HVO je zauzeo sam ulaz u gradi\xc4\x87 kojeg je bo\xc5\xa1nja\xc4\x8dka ABiH napustila. Me\xc4\x91utim, radi politi\xc4\x8dke klime, HVO nije zauzeo gradi\xc4\x87, te je isti reokupirala ABiH u sljede\xc4\x87ih dan-dva._NEWLINE_Po\xc4\x8detak srpnja 1993. bio je najte\xc5\xbee doba za Hrvate fojni\xc4\x8dke op\xc4\x87ine u novijoj povijesti._NEWLINE_Uz posredovanje me\xc4\x91unarodnih predstavnika dogovoren je Sporazum koji je Fojnicu, kao posebnu "sanitetsku zonu", trebao za\xc5\xa1titi od scenarija kakav je ratne 1993. godine vi\xc4\x91en ovdje. Sporazum su klopili zapovjenik postrojbi HVO-a u Fojnici Branko Stani\xc4\x87, zapovjednik Armije BiH Nihad Kamenja\xc5\xa1 i francuski general Philippe Morillon, tada\xc5\xa1nji zapovjednik snaga UNPROFOR-a u BiH. saveznici su zabili Hrvatima no\xc5\xbe u le\xc4\x91a. Prekr\xc5\xa1ili su taj Sporazum. Za Hrvate Fojnice po\xc4\x8detak srpnja 1993. godine bio je najte\xc5\xbee je razdoblje u novijoj povijesti. Doju\xc4\x8dera\xc5\xa1nji saveznici \xe2\x80\x93 bo\xc5\xa1nja\xc4\x8dki politi\xc4\x8dki vrh i Armija BiH zadali su udarac u le\xc4\x91a Hrvatima koji su imali povjerenja u svoje saveznike Bo\xc5\xa1njake. Tada\xc5\xa1nje najvi\xc5\xa1e bo\xc5\xa1nja\xc4\x8dke vojne i politi\xc4\x8dke strukture dale su naputak Armiji BiH da u svim sredinama gdje \xc5\xbeive Hrvati glumi savezni\xc5\xa1tvo s HVO-om sve dok ABiH ne oja\xc4\x8da vlastite redove. Taj dan bio je 2. srpnja. Armija BiH napala je Fojnicu. Otvorenom napadu na grad prethodio je otvoreni napad ABiH dan prije, na Bajram 1. lipnja 1993. godne na ophodnju HVO-a na Dugom brdu kod Fojnice. Postrojbe Armije BiH otvorile su vatru i pritom su ubile dva hrvatska vojnika. Isti dana napale su jakim snagama hrvatska sela Bo\xc5\xbei\xc4\x87e, Gojevi\xc4\x87e i Lu\xc5\xbeine. U vrijeme tog napada odr\xc5\xbeavao se sastana predstavnika Armije BiH i HVO-a u zapovjedni\xc5\xa1tvu kanadskog bataljuna Unprofora, na kojem se poku\xc5\xa1alo dogovoriti primirje. Izlo\xc5\xbeene hrvatske snage nisu se mogle dugo opirati na fojni\xc4\x8dkom podru\xc4\x8dju zbog brojnosti Armije BiH, bolje naoru\xc5\xbeanosti i velikom motivu ABiH motivirana za osvajanje tu\xc4\x91ih sela i ku\xc4\x87a, ve\xc4\x87em nego za obranu sela otkamo su izbjegli. Isti dana stradala je katoli\xc4\x8dka crkva i samostan \xc4\x8dasnih sestara. Hrvatske ku\xc4\x87e vojnici Armije BiH su oplja\xc4\x8dkali, spalili i potom protjerali hrvatsko stanovni\xc5\xa1tvo, po strategiji spr\xc5\xbeene zemlje i etni\xc4\x8dkog \xc4\x8di\xc5\xa1\xc4\x87enja. _NEWLINE_Sve je rezultiralo egzodusom 6000 Hrvata koji je posljedica progona, ubojstava te brojnim zlo\xc4\x8dinima nad Hrvatima za koje ni do danas nitko nije odgovarao. U sukobu na podru\xc4\x8dju Fojnice i okolnih sela bilo je 40 hrvatskih ratnih \xc5\xbertava, od \xc4\x8dega 13 zarobljenih i ubijenih vojnika HVO-a, troje djece i 24 odrasla civila. Me\xc4\x91u ubijenima su i gvardijan i vikar franjeva\xc4\x8dkog samostana fra Nikica Mili\xc4\x8devi\xc4\x87 i fra Leon Migi\xc4\x87. Brane\xc4\x87i Fojnicu poginulo je oko 100 pripadnika HVO-a, 300 je ranjeno, a 50 fojni\xc4\x8dkih Hrvata pro\xc5\xa1lo je kroz logore Armije BiH, ve\xc4\x87ina u logoru "Silos" u Ka\xc4\x87unima, u op\xc4\x87ini Busova\xc4\x8da._NEWLINE_16. srpnja posljedica muslimansko-bo\xc5\xa1nja\xc4\x8dkih napada su 22 \xc5\xbertve u gradu. Sredinom srpnja u selu Bakovi\xc4\x87ima jo\xc5\xa1 3 \xc5\xbertve.\n_START_SECTION_\nPosljedice\n_START_PARAGRAPH_\nNakon velikosrpske agresije i bo\xc5\xa1nja\xc4\x8dke agresije na Hrvate u srednjoj Bosni, mnogi su Hrvati protjerani,  izbjegli ili iselili pa je danas bo\xc5\xa1nja\xc4\x8dko-muslimanska ve\xc4\x87ina._NEWLINE_Fojni\xc4\x8dka je \xc5\xbeupa bila gotovo sva iseljena s podru\xc4\x8dja koje je kontrolirala Armija BiH. Preostali malobrojni Hrvati bili su zlostavljani i izlo\xc5\xbeeni diskriminaciji. _NEWLINE_Nakon osvajanja i \xc4\x8di\xc5\xa1\xc4\x87enja Fojnice od Hrvata, ABiH se okrenula ka osvajanju Bugojna.'